ming030890/wiki-yue-high-quality huggingface dataset:
嘉莉兒佛伊

嘉莉兒佛伊（Claire Foy，原名Claire Elizabeth Foy；1984年4月16號—）係一位攞過艾美獎嘅英國女演員。佢最出名喺Netflix電視劇《王冠》頭兩季裏面飾演後生版嘅伊利沙伯二世。
嘉芙蓮碧格露

嘉芙蓮碧格露（Kathryn Ann Bigelow，1951年11月27號—）係一個美國嘅電影導演，主要執導科幻、動作同埋恐怖類嘅電影。

導演生涯
嘉芙蓮碧格露憑住佢執導嘅《拆彈雄心》攞咗奧斯卡金像獎最佳導演，係呢個獎八十幾年嚟第一次頒畀女導演。
嘉芙費曼

嘉芙費曼（英文：Catherine Astrid Salome Freeman，通常叫Cathy Freeman，1973年2月16號—）係澳洲田徑運動員，佢獲澳洲政府頒授OAM荷蘭水蓋。佢最擅長嘅項目就係400米跑。佢係澳洲土著，喺昆士蘭嘅麥卡伊出世。

運動員生涯
响1994年喺加拿大卑詩省維多利亞市舉行嘅英聯邦運動會，佢揮動住澳洲土著旗。正規嘅運動會，只有國旗。
費曼攞咗兩屆世界錦標賽400米冠軍，喺雅典（1997年）同塞維利亞（1999年）。响1996年夏季奧林匹克運動會，佢喺400米跑嘅決賽輸咗畀法國嘅Marie-José Perec為澳洲响400米跑攞咗面銀牌。佢當時跑出嘅時間係48秒63。
費曼响1995年墨爾本嘅委員會被譽為係呢方面嘅專業。（popularly called Queen of Moomba）。2000年悉尼夏季奧運會開幕儀式負責燃點聖火，响2000年9月25號舉行嘅悉尼奧運，因為決賽前Perec俾人嚇走咗，佢「輕鬆」咁為澳洲贏得400米跑嘅金牌；做出嘅時間係49秒11。費曼响2001年勞倫斯世界體育獎獲得「世界最佳女子運動員」獎。
費曼同佢個經理人Nick Bideau有過好長嘅拖友關係 。响1999年，費曼宣佈同Nike嘅行政總裁Sandy Bodecker結婚，後嚟佢喺悉尼向外公佈醫院護士同佢講佢老公生咗癌。佢向外界公佈佢哋喺2003年2月分居。
喺2003年7月15號，費曼宣佈退役。
嘉芙蓮何高

嘉芙蓮何高（粵拼：gaa1 fu4 lin4 ho4 gou1，英文：Kathleen Courtney Hochul，1958年8月27號—），係美國嘅政治人物，而家嘅紐約州州長，喺2021年8月24號就任。因為前州長安德魯葛謨爆咗單性醜聞而喺24號劈炮唔撈，佢就繼任做咗紐約州第一位女州長。
國家美式足球聯盟

國家美式足球聯盟（National Football League，NFL）係世界最大嘅職業美式足球聯盟，由32隊嚟自美國唔同地方嘅球隊組成，再分做美國美式足球聯會同國家美式足球聯會。
國家皇宮

國家皇宮（馬來話：Istana Negara）係馬來西亞最高元首嘅宫邸，皇宮喺吉隆坡西北部端姑阿都哈林路（Jalan Tuanku Abdul Halim)。成座建築佔地面積96.52公頃，建築面積28公頃，其餘為綠化區。建築揉合咗馬來、伊斯蘭同西方建築特色，功能方面分為禮儀區、生活區同行政區三部份。
皇宮2005年籌建，2007年開始起，總共耗資8億令吉嚟起。
國家監犯

國家監犯（Prisoner of the State: The Secret Journal of Premier Zhao Ziyang，ISBN 1-4391-4938-0），2009年5月19號由Simon & Schuster出版。中文版改叫改革歷程（ISBN 978-988-17202-7-6），係前中共中央總書記趙紫陽嘅回憶錄，2009年5月29號出版。由卅幾個鐘嘅錄音帶編成。入面有講1989年鄧小平班人決定派解放軍鎮壓八九民運造成六四事件嘅細節。佢話無論如何都唔會做動員軍隊鎮壓學生嘅總書記。
國家郵報

國家郵報（英文：National Post）係加拿大嘅一份全國性英文報紙，1998年10月27號創刊，總部喺多倫多，方向右傾。
國家醫院

國家醫院（Government Civil Hospital），香港舊日一間醫院，今日部份屋宇屬西營盤賽馬會分科診所，為歷史建築。醫院香港政府開，喺西營盤雀仔橋。舊時隔皇后大道，對住高陞戲院。醫院治理皇家人，即係公務員，其他病者亦可以就診，有商人，有自備藥資，有巡理府送來就醫，亦有窮民。醫院亦設驗屍。今日西營盤賽馬會分科診所，仍有人叫佢國家醫院。
最初國家醫院，並唔喺現址。1849年，只算兩層高屋仔。由於起得差，維修唔好，1874年打風打散咗。咁政府借歐洲酒店（Hotel d'Europe）做醫院，喺荷李活道，巡理府側。巡理府即中區差館。新址1874年11月13號開張。無幾年，1878年12月25號，又畀火燒毁。咁就要搬去性病醫院（Lock Hospital），即係現址。1879年，重建好性病醫院，就變成國家醫院。初頭唐人唔睇國家醫院，話就話唐人只睇中醫，唔睇西醫，實際上太貴，多數唐人都畀唔起。
國家醫院係主要政府醫院，直至1937年，瑪麗醫院開張，先至取代國家醫院。原址變成西營盤醫院，治傳染病。之後原址嘅建築物分期重建，1955年起咗贊育醫院、1960年起咗西營盤賽馬會分科診所，1980年起咗菲臘牙科診所。
博洛尼亞省

博洛尼亞省（意大利文：Provincia di Bologna，又譯波隆那省）係意大利愛美利亞－羅曼尼亞舊時一個省，首府博洛尼亞，2015年改組做博洛尼亞都會市。
博洛尼亞足球會

博洛尼亞足球會（意大利文：Bologna Football Club）係意大利博洛尼亞一間足球會，喺1909年成立，而家踢緊意大利甲組足球聯賽。
博湖

博湖係中國新疆巴音郭楞一個縣，人口6萬。
博泰夫格勒籃球隊

博泰夫格勒籃球隊（英文：BC Balkan Botevgrad）係保加利亞博泰夫格勒嘅職業籃球球會，依家打緊保加利亞職業籃球聯賽。
博洛尼亞

博洛尼亞（意大利文：Bologna），又叫波隆那，係意大利一個城市，係愛美利亞－羅曼尼亞首府，人口37萬。
市内嘅博洛尼亞大學，係歐洲現存最古老嘅大學。

歷史
博洛尼亞係喺公元前534年建立，當時係叫Felsina，以牧羊業為主。公元前四世紀個城俾高盧帝國佔領咗，重改咗個名做Bononia。當時已經有二千個拉丁裔家庭住喺呢個城。至到公元前88年，佢已經係一個大城市。
其後公元一世紀一場大火使到呢個城沒落，一直到十一世紀先至重新崛起。1088年歐洲有史以嚟第一間大學建成。文藝復興期間，呢個城係意大利唯一一個城市畀女人擔任專業職位，同埋獲取大學學位。
隨住意大利喺二次大戰後沒落，博洛尼亞今日已經失去咗昔因嘅繁華，但保留咗唔少古典建設。
波隆那

人口
博洛尼亞人口94.3%係意大利人。
博洛尼亞籃球會

博洛尼亞籃球會（英文：Virtus Bologna）係意大利博洛尼亞嘅職業籃球球會，依家打緊意大利籃球甲級聯賽。
吳熹安

吳熹安係香港親中派政治人物兼旅遊界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會旅遊界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會旅遊界委員。
吳燕菁

吳燕菁（Annice Ng，1987年11月24號—），綽號小Ann，係廣州同香港歌唱組合A2A成員，亦係另一成員吳燕珊個細妹。佢2014年演TVB劇集《女人俱樂部》扮後生版江欣燕。
吳玉潔

吳玉潔，香港親中派政治人，香港再出發大聯盟發起人之一。
吳燕安

吳燕安（Annie Gesela，簡稱Annie G.，1988年6月26號—）係香港模特兒，曾經係八模兵團成員之一，出過寫真集。佢喺西班牙出世，阿媽係西班牙人，阿爸係唐人。出道嗰陣佢畀人叫做「翻版Angelababy」。
吳燕珊

吳燕珊（Annelle Ng，1987年11月24號—），綽號大Ann，係廣州同香港歌唱組合A2A成員，亦係另一成員吳燕菁個家姐。佢2015年幫TVB做音樂節目《J2靚聲王》其中一位主持。
吳牧禪

吳牧禪（粵拼：ng4 muk6 sim4），係中國音樂製作人、音樂人。

經歷
佢參與過音樂劇《根》嘅音樂製作。
吳爾初

吳爾初（英文：Chorrie Ng，1992年12月2號—）係香港電視節目主持，亦係一位電影場記人員。

簡歷
吳爾初中學讀廖寶珊紀念書院，同後嚟做咗藝人嘅吳若希做過同班同學。佢大學讀香港浸會大學電影及媒體藝術系，做過學會外務副主席，讀書時做過兼職體育節目主持人。
吳玉明

吳玉明，親北京派在香港台裔商人，輝華船務公司董事長，曾經任職港澳台灣同鄉會理事、會長、副會長等職位。

家庭
佢已經結婚，老婆係吳林豐蘭，有一個女叫吳惠娟，仲有一個仔。2010年1月，佢妻女曾經喺上環信德中心停車場遇襲。

政治活動
佢曾經代表在港、澳台灣人同李登輝總統見面。
厄立特里亞旗

厄立特里亞旗係厄立特里亞嘅國旗，由右上綠色三角形、中間紅色三角形同右下藍色三角形組成，紅色三角形上面有黃色嘅橄欖枝花環，1993年開始用嘅長闊比係2比3，1995年改做1比2。
厄莎姬特

厄莎姬特（英文：Eartha Kitt，1927年1月27號—2008年12月25號），係美國女歌手，亦係個女演員，喺1960年代電視劇《蝙蝠俠》做貓女而出名。
厘

厘又可以寫做釐，解做千分之一。厘亦都係唐單位，用響長，重，同地積度。近代亦都解做百分之一。

單位
重(質量)
一厘係一両千份之一咁重。
長
一厘係一尺千份之一咁長。
地積
一厘係一畝千份之一咁大。
數
有千份之一(0.1%)。例如，五厘佣係0.5%。
息
月息一厘係千分一(0.1%)。年息一厘係百分一(1%)。
錢
日本明治時期千分一圓。

國際單位前綴
近代將國際單位百分一前綴centi-譯做厘。好似一米(metre)百分一譯做一厘米(centimetre)。曾經有一段時間，厘會夾埋單位一齊做一個字，好似厘米變成在糎，厘瓦變成甅。
厘升

厘升（cL），又叫公勺，係體積單位。1公勺等如百分一公升，或者10毫升。
厄立特里亞，厄立特里亞，厄立特里亞

《厄立特里亞，厄立特里亞，厄立特里亞》（提格利尼亞文：ኤርትራ ኤርትራ ኤርትራ，阿拉伯文：ارتريا ارتريا ارتريا‎）係厄立特里亞嘅國歌，用提格利尼亞文唱，1993年開始用。
厄里倪厄斯

厄里倪厄斯（粵拼：aak1 lei5 ngai4*6 aak1 si1，希臘文：Ἐρινύες ），係希臘神話入面嘅三個復仇女神。
厄頓

厄頓（Acton）係英國倫敦西面嘅伊靈區入面一個鎮，大約九平方公里大，住咗六萬幾人[咩時候？]。
厘沙路

厘沙路（粵拼：lei4 saa1 lou6，西班牙文：José Rizal，1861年6月19號—1896年12月30號），而家又譯做黎剎，係個菲律賓革命者，喺佢在生嗰時成日出版曝露西班牙統治弊端嘅小說、發表針對改革嘅文章、兼做咗宣傳運動嘅領袖。佢喺1896年12月30號畀西班牙殖民局處死，因而畀後人嗌做「菲律賓民族英雄」。
厄莫拉州

厄莫拉州（哈薩克文：Ақмола облысы）係哈薩克嘅一個州，首府角舍圖。
垂葉榕

垂葉榕（seoi4 jip6 jung4；學名：Ficus benjamina）係桑科榕屬嘅常綠喬木。原產地喺南亞、華南去到澳洲都係，而家喺不丹、緬甸、越南、所羅門群島、菲律賓、印度、尼泊爾、澳洲、泰國、馬來西亞、巴布亞新幾內亞、錫金同中國嘅海南、雲南、廣東、貴州、廣西入面海拔500～800米地區就可以見到，香港市內常見。佢既係一種庭院嘅遮陰樹同風景樹，又係一種行道樹。
呢種植物喺美國嗰邊列入咗潛在入侵物種 。

名
呢種植物因葉向下垂，長長地似柳，故此又有種種名，垂葉榕、柳葉榕、長葉榕，有話亞洲嘅中國海南同廣東雷州半島、雲南嗰邊，因而叫雷州榕。

樣
呢種植物一般有30幾米高，胸徑可以去到3米幾，枝條比較密集。佢有皮窿兼有氣根出嚟，樹冠比較闊。而花期方面，一般喺8——11月開花。

用途
呢樖嘢一般係用嚟做綠化樹種嘅同時，甚至重俾人做行道樹都得。

花葉垂葉榕
花葉垂葉榕係垂葉榕嘅一個衍生物種，佢嘅學名係Ficus benjamina var. variegata，一般喺中國嘅華南地區嗰邊先至搵到。呢種樹同垂葉榕唔一樣嘅係，佢嘅樹葉係淡嘅黃綠色。
垂直整合

垂直整合（vertical integration）係指生產者結合成條供應鏈，一間公司擁有嗮成條供應鏈每一橛嘅能力。
垂直

垂直係幾何學入面，兩條直線相交兩邊相鄰嘅角度一樣（都係90度）嘅情況。
垂直升降機場

垂直升降機場（Heliport），又叫直升飛機場，係容納多架垂直升降飛行器（例如直升機）升降嘅飛機場，可以由多個直升機場組成。
垂水

垂水係日本鹿兒島縣一市，人口有2萬。
維基同享有多媒體嘅嘢：Tarumizu, Kagoshima
喺開放街圖（Open Street Map）嘅垂水地圖。
垃圾䊦

垃圾䊦係欽州嘅一種䊦，使金銀花、水君子、艾草、魚腥草、雷公根、五指毛桃、白花草等草藥，混埋米、糖做成。垃圾䊦係農曆四月八嘅傳統糕點，因有俗語「四月八，大水推垃圾」而得名。
垂笑君子蘭

垂笑君子蘭（粵拼：seoi4 siu3 gwan1 zi2 laan4；學名：Clivia nobilis）係石蒜科君子蘭屬嘅長年生常綠草本植物，原產地喺南非。呢種植物重係一種名貴嘅花卉。

名
呢種植物嘅學名係因為喺19世紀嗰時有位嗌查羅迪比斯女王去咗英格蘭到最北邊嘅諾臣巴蘭地區，送咗一唔知乜名嘅花畀尼克利韋（英文：nee Clived）嘅公爵夫人。而尼克利韋夫人喺收到呢種唔知乜名嘅花之後，就將呢種花改名做「Clivia」嚟紀念自己。而「nobilis」嘅名就係「高尚、文雅、壯麗」噉解，所以學名嗌「Clivia nobilis」就係噉嚟。

形態
呢樖嘢有比較大嘅肉質根同宿存嘅葉莖。佢嘅葉好似條帶噉，有革質，排成兩列，而佢嘅樣比較整齊且挺得好直吓。而佢嘅花係遮形嘅花序，個樣比較大，好似個漏斗噉，花色一般係紅或黃。佢一般有10朵花到，都生嗮喺莖頂嗰度。佢唔單止花簇比較多，而且花期都好長吓。
夏爾·阿茲納弗

夏爾·阿茲納弗（法文：Charles Aznavour，1924年5月22號—2018年10月1號）係法國出身嘅亞美尼亞歌手，出名唱男高音，1933年出道，活躍樂壇超過80年。
夏爾奇夫州

夏爾奇夫州（烏克蘭文：Харківська область，又譯做哈爾基夫州），國語跟俄文譯做哈爾科夫州，係烏克蘭中北部嘅一個州，首府夏爾奇夫。
夏目未來

夏目未來 ，係日本嘅一個女藝人同埋配音員。
夏目漱石

夏目漱石（Natsume Sōseki，1867年2月9號—1916年12月9號）係日本明治時代最有名、亦係影响力最大嘅作家。佢唔單止識用古中國語寫文章，重用英文寫過小說。佢嘅頭像曾經被印喺1000日元紙幣上。
夏爾奇夫

夏爾奇夫（粵拼：haa6 ji2 kei4 fu1；烏克蘭文：Харків，羅馬化：Kharkiv），國語又跟俄文譯做哈爾科夫（俄文：Харьков）係烏克蘭第二大城，亦係哈爾科夫州首府。響國境東北，約莫350平方公里大，住咗差唔多150萬人。

早期
最早嘅考古學遺跡係嚟自斯基泰人同薩馬提亞人，時間估計係大約主前2世紀。之後嘅幾千年時間，一路都有唔同嘅民族喺度聚居過。到17世紀，哥薩克人開始喺呢個範圍組織軍隊，嚟抵擋蒙古帝國留底嘅韃靼人、波蘭立陶宛聯邦同埋俄羅斯帝國對佢哋民族嘅威脅。

俄羅斯帝國
喺1654年，當地嘅哥薩克人正式成立夏爾奇夫。喺2年之後，俄羅斯沙皇國派咗一位軍閥去管個城，到1765年正式將佢吸納成為俄帝國嘅一部分。
到19世紀，隨住唔同地方嘅民族主義興起，夏爾奇夫嘅人口亦都開始建立一個烏克蘭人嘅身份認同。其中之後成為爆紅嘅口號「榮光歸於烏克蘭（英文：Slava Ukraini）」，就有聲稱話佢嘅原創者係嚟自夏爾奇夫。除此之外，夏爾奇夫係其中俄羅斯帝國裏面沒發生過反猶騷亂嘅大城市之一。

戰前蘇聯
喺1917年，俄國革命爆發，而夏爾奇夫喺之後嘅俄國內戰曾經轉過手幾次，包括蘇俄、俄羅斯白軍、同埋烏克蘭人民共和國。呢場仗最後由蘇聯贏咗，個城市亦都短暫咁成為咗烏克蘭加盟國嘅首都，到1934年先改做基輔。
喺蘇聯嘅早期時間，夏爾奇夫嘅工業化加快咗，包括分別起咗專造拖拉機同汽車嘅工廠，嚟振興當地嘅農業同工業。同時，蘇聯作為共產國家，國教係無神論，所以當地亦有唔少嘅東正教教堂喺呢個時間剷走咗。
對於蘇聯期間嘅人口分佈，夏爾奇夫嘅猶太人比例由6%加到15%，而當地亦都有用希伯來文或者依地文嘅學校同報紙。當時嘅工業化令唔少烏克蘭人由西烏克蘭搬去夏爾奇夫打工，所以佢哋到1939年佔咗城市人口嘅2/3。喺最初1920年代，蘇聯政府喺當地推廣烏克蘭文，甚至有要求過喺學校用。不過蘇聯政府到1930年轉軚，開始打壓親烏克蘭組織，仲喺1932-33年搞咗烏克蘭大饑荒。喺1938年嘅大清洗期間，有部分嘅受害者都係因為支持烏克蘭立國，而夏爾奇夫附近亦都有一個屠殺中心。

二次大戰
到1941年，納粹德軍發動巴巴羅薩行動，開始入侵蘇聯。喺蘇德戰爭打仗期間，夏爾奇夫總共交過手4次，喺戰後嘅創傷程度僅次於打仗之後嘅史太林格勒。喺受到納粹德國佔領期間，估計總共有13萬猶太人喺猶太人大屠殺期間殺咗，另外有3萬人因為各種原因而受死刑；仲有嘅係8萬人由饑荒餓死、6萬被逼送去德國做工人、無數成為咗難民。到打完仗之後，夏爾奇夫戰前嘅70萬人口，只係剩返20萬。

戰後蘇聯
喺戰後嘅時間，好多負責造坦克嘅工廠去咗夏爾奇夫，所以個城市對蘇聯嘅軍事非常重要。喺布里茲尼夫嘅時期，佢嘗試令夏爾奇夫成為「模範城市」，因為個城市主要都係蘇聯式建築、同時亦有唔少工業同科技嘅研究所，所以非常之反映到佢對蘇聯嘅希望。
到蘇聯後期，夏爾奇夫有份參與親烏克蘭示威，其中夏爾奇夫國立大學（英文：National University of Kharkiv）係主要嘅成員之一。

烏克蘭
喺1991年，烏克蘭正式宣佈獨立。其中喺獨立公投入面，夏爾奇夫州以76%嘅投票率同埋86%嘅贊成票，大比數支持獨立。喺獨立之後，唔少猶太人都選擇參與阿利亞運動，移民去以色列或者其他西方國家。
雖然已經獨立，不過夏爾奇夫仍然依賴住俄羅斯嘅工業，特別係石油氣。所以，當地嘅市民直至2010年，都比較支持親俄羅斯嘅烏克蘭地區黨。
喺2013-14年，Euromaidan 示威喺基輔爆發，而夏爾奇夫亦都有聲援示威，不過規模唔大。同時，城市又有啲親俄嘅示威，希望能夠好似附近嘅頓巴斯一樣成立「人民共和國」，不過唔成功。
到2022年2月，俄羅斯入侵烏克蘭，俄軍一開始對夏爾奇夫進攻，不過到3日之後就已經畀夏爾奇夫州州長宣佈失敗。到5月，烏克蘭軍隊已經打走哂城市範圍入面嘅俄軍。不過，俄軍喺2024年4月再一次嘗試攻打夏爾奇夫，不過同樣輸咗。截至2024年9月，烏克蘭軍隊仍然控制住夏爾奇夫。
夏目友人帳

『夏目友人帳』（又譯做『妖怪聯絡簿』なつめゆうじんちょう）係日本漫畫家綠川幸嘅漫畫作品，喺『LaLa』、『LaLa DX』（白泉社）上連載，到2009年9月為止，單行本已經出到第8本。喺2008年7月改編成動畫，共13集，2009年1月開始播放第二期，同樣係13集。
圓環公園

圓環公園，香港公園之一，遊樂場之一，喺荃灣青山公路，英文叫Circle Park。行政上歸荃灣區。設施有戶外乒乓球檯。
圓洲角公共圖書館

圓洲角公共圖書館（英文：Yuen Chau Kok Public Library）係香港一間公共圖書館，喺新界沙田區圓洲角銀城街35號圓洲角綜合大樓高座，面積2,900幾平方米，由康樂及文化事務署管理。2017年3月30號開館。佢主要為圓洲角、廣源同沙田圍嘅居民服務，係沙田區繼馬鞍山公共圖書館之後第二間分區公共圖書館。

設計
圖書館風格以簡約設計為主，以白色同灰色做主調，用落地玻璃。兒童圖書館設計用大自然做主題，整咗座位同活動空間，中間有玻璃天幕。而書架嘅指示牌設計係動物圖案，幾得意。

設施
圖書館樓高四層，二樓係學生自修室（有二百個座位，喺2016年12月率先啟用），三樓係成人圖書館、多媒體圖書館、電腦資訊中心同參考圖書館，四樓係主入口，有報刊閱覽室同咖啡閣，有路通去圓洲角體育館。五樓係兒童圖書館同推廣活動室。
圓洲角體育館

圓洲角體育館，香港室內體育館之一，喺新界沙田圓洲角，銀城街三十五號，圓洲角綜合大樓，英文叫Yuen Chau Kok Sports Centre。行政上歸沙田區。設施有體育館。館開朝七晚十一。
館佔地五千九百七十平方米，二〇一六年十二月十二號開張。屋宇由巴馬丹拿建築師事務所同建築署設計、瑞安建業承建。
戶外攀登牆
四樓室內人造草草地滾球場
四樓戶外花園
圓洲

圓洲係圓形嘅島。有時都寫做元洲。有唔少地名都以圓洲而名。
元洲，香港深水埗
圓洲 (沙田)，香港沙田圓洲角。
圓洲 (離島區)，香港離島區索罟群島。
銀洲，舊底又叫圓洲，香港南區舂坎灣以西。
圓洲角

圓洲角，以前叫圓洲，響香港新界沙田區，原本係個響沙田海中間嘅島仔，而家消失咗。

歷史
圓洲響19世紀嗰陣，係來往廣東省同九龍嘅一個中途站。但係到19世紀後期佢嘅地位逐漸被代替。1970年代政府發展沙田新市鎮，響沙田海兩岸做填海工程，位於沙田海中間嘅圓洲角就成為東岸陸地嘅一部份，因為變成咗個向海伸出嘅押角，於是改名做圓洲角，但隨住及後進一步嘅填海，家下已經冇角嘅痕跡，剩得個小山丘。1980年10月，圓洲角起咗安置區，及後高峰時居民人數多到4560人，曾經係香港最大臨時房屋區。

地理
響呢個位於沙田中部嘅小山丘上便，高70米，保留咗原本嘅自然狀態。近沙田路同埋威爾斯親王醫院，周邊起咗一哋住宅樓宇。政府響嗰度起咗圓洲角公園。
圓洲角公園

圓洲角公園，香港一公園，喺新界沙田圓洲角。公園一九九三年開張，康樂及文化事務署管。公園原址為沙田海中一洲，叫圓洲角。起沙田新市鎮時填海，沙田海收窄到城門河道，洲仔變成河東山仔。
英文叫Yuen Chau Kok Park。
公園分山上同山下，山下朝六點半晚十一。山上開朝七晚六。

設施
公園環繞圓洲角，佔地一公頃四二，分山上同山下。山下公園有卵石步行徑、遊樂場，以及流水。登山徑上山仔，山腰有觀景亭同野餐區，山頂有觀景地圖同日規，至高處有地政總署三角測量站，有條標高柱。
圓洲角公園正門入口
公園辦事處
山下公園
登山小徑
山上涼亭
日規
山丘最高點
三角測量站
周葆諭

周葆諭（英文：Christy Chow，1998年11月27號—）係香港歌手，亦係女子音樂組合FFx嘅成員。

簡歷
周葆諭喺東華三院呂潤財紀念中學畢業，2017年去臺灣讀職業治療。
周葆諭喺單親家庭成長，中一就開始做演藝工作，到2013年（14歲）畀人發掘，成為女子音樂組合FFx（2018年解散）嘅成員，佢都曾經幫多個品牌（Toshiba、Paul Hewitt等）代言同宣傳，喺2015年《新城勁爆頒獎禮》獲得香港新城勁爆組合銀獎。
周蔭強

周蔭強（Patrick Chau），華人資訊系統學者，曾經喺香港大學做咗超過20年，擔任過多個管理職位，包括商學院院長同經濟及工商管理學院副院長。
2010年，佢獲得中國教育部長江學者講座教授。去到2017年，佢加入寧波諾丁漢大學，去到2019年擔任科研副校長一職。

學術成就
佢曾經發表唔少文章被引用，喺2021－2022年擔任全球信息系統協會(AIS)會長，依家亦係管理學術期刊《資訊及管理》(Information and Management)嘅主編。

喺香港電腦學會嘅參與
香港電腦學會喺2007年對佢頒授資深會員資格（Fellow），佢喺2008年至2011年期間擔任副會長，2017年又再次任命做副會長。

政治立場
佢喺政治立場上係親中派但唔算積極參與。佢擔任香港電腦學會副會長期間，佢不時會同其他親中派人士出席親中派活動。

爭議
喺評論唔同期刊對投稿係咪公平嘅網站Scirev.org入面，有人批評佢作為學術期刊《資訊及管理》嘅主編，要令投稿人士等成15個月，而且最後基於一啲唔公平嘅評語而拒稿，期間總編亦無作出合理跟進。
周蘇紅

周蘇紅（簡化字：周苏红，1979年4月23號—）係中華人民共和國女子排球員。
周處

周處（236年—297年），字子隱，周魴個仔，係西晉官員，東吳吳郡陽羨人氏，後生時係個惡霸，之後佢先後去除南山嘅白額虎同長橋下嘅蛟龍，最後佢改過自新，重做埋官，後世將呢個事跡叫「周處除三害」。
東吳滅亡之後，就做咗西晉嘅官，佢人剛正，但係得罪權貴，被朝廷派去西北討伐氐羌叛變，死喺戰場嗰度。
周蜜蜜

周蜜蜜（1953年—），原名周密密、筆名周蜜，係住喺香港嘅中國作家，專寫兒童文學，亦有做編劇。佢老頭黃慶雲都係兒童文學出名。佢老公係羅海星，以救中國民主運動人士入獄而名聞於世。

屋企
周蜜蜜喺中華人民共和國出世，老頭黃慶雲，寫兒童文學。佢喺中國讀完書。之後去咗香港。
一九七九年，佢同羅海星結婚。羅海星嘅老頭羅孚，係當時《大公報》、《新晚報》嘅編輯。
一九八九年，老公因黃雀行動救民主運動人士被補，周蜜蜜喺電視上向中國當局呼籲，放咗羅海星，同埋畀喺因間諜罪，而軟禁於北京家公羅孚，齊齊返港團聚。
二零一零年，佢老公病死。
育有一仔一女，女羅芳雨，仔羅寧雨。

事業
來香港之後，做過編劇，寫電視劇同電台廣播劇，編寫過兒童、青年、婦女綜合性節目同戲劇。她曾任《香港文匯報》《歡樂兒童》版編輯，同出版社嘅策劃統籌。佢出任一九八五年度香港兒童文藝協會理事。佢作品種類繁多，有短篇小說、散文、遊記、童話故事、長篇小說等等。
周融

周融，BBS（Robert Chow，1950年4月22號—），英國籍香港居民，親中派政治人物，曾經係香港電台烽煙節目《千禧年代》主持人，做過記者，三十幾歲嗰陣做過香港英文報章星報、英文虎報總編輯同集團總經理。之後又做過廉政專員公署總新聞主任。1992年創辦Recruit，又有自己嘅私人公關公司，出過書。2006年獲香港特區政府頒授銅紫荊星章。2008年佢曾經申請做香港廣播處長。
佢創立咗親中網上媒體《HKG報》，不過《HKG報》嘅報導一直都有唔少爭議，例如學術期刊Information Systems Frontier就曾經有文章發表，話《HKG報》報雖然自稱係新聞平台，但實際係散播政治宣傳嘅平台。
周藝強

周藝強係香港生意人，從事過玩具業，傳奇影業及娛樂集團負責人，因為同無綫電視之間嘅事蹟，得到香港人[邊個？ ]一啲關注。

2017年公開提出收購無線電視
喺2017年初，無線電視曾經公佈有意耗資大約42億元，以每股30.5元嘅價錢回購1.38億股公司股份，但突然間周藝強提出以每股35.075元嘅價錢收購TVB嘅29.9%股權（耗資約46億元），好似有意成為TVB嘅大股東。不過，電視廣播並唔接受呢個收購提議，佢哋認為對方冇足夠誠意，同埋質疑周藝強嘅傳奇影業及娛樂集團無資金嚟完成交易。TVB隨即反擊，宣布將回購股份嘅數目由原本嘅1.38億股調低至1.2億股，每股回購價由30.5港元大幅調高15%至35.075元，總代價維持喺42.09億元水平。有人認為TVB係為防止周藝強敵意收購。當時周藝強回應表示，佢哋收購TVB嘅股權並非敵意，同時指傳奇影業資金充足並有投資者參與交易。佢對於TVB當時打算用發債所得嘅資金回購股份而唔係擴展業務表示唔贊同，佢覺得對於小股東嚟講唔係一個理想方案，之後TLG同周藝強一方決定撤回收購嘅提議。

對無線電視作出公開批評、建議同埋舉報
自2022年起，佢因為組成「大台小股東大聯盟」批評無線電視各項企業管治問題，得到香港公眾一啲關注。

關於「埋堆堆」嘅指控
其中一項指控，係關於OTT平台APP「埋堆堆」嘅控股權同合法性問題。
2023年4月佢收到中國廣電總局嘅官方回覆，證實「埋堆堆」APP嘅開發者同供應商「廣州埋堆堆科技有限公司」冇擁有《信息網絡傳播視聽節目許可證》，而且「埋堆堆」APP亦冇喺全國網絡視聽平台嘅信息管理系統度填報資料。周藝強認為呢個證明TVB同附屬公司TVBC同埋廣州埋堆堆科技喺冇獲得牌照嘅情況下，喺國內涉嫌非法經營OTT平台APP「埋堆堆」（網上影音平台）。佢估計呢個APP曾經利用TVB嘅節目版權招收過600多萬個付費會員，訂閱費涉及數以億計。佢話大聯盟決定以實名舉報嘅形式向內地同香港有關執法部門舉報呢個事，同時寫信俾特首李家超，希望特首能敦促有關部門調查呢個事。

無線電視回應
無線電視回應傳媒嘅時候，堅定否認聯盟昨對公司同董事會嘅指控，話呢啲係誹謗。主席許濤指出公司一向重視股東意見，亦已經設立好完善嘅機制同渠道嚟收集意見。
塑身女神

《塑身女神》（韓文：오 마이 비너스，英文：Oh My Venus），係韓國KBS喺2015年11月16號播嘅連續劇，由金亨碩、李娜靜導演同埋金恩智編劇。
塔亞文

塔亞文（英文：Al Taawoun FC）係沙地阿拉伯布賴代嘅職業足球球會，依家踢緊沙地職業足球聯賽。
塔仔山

塔仔山（Tap Chai Shan）係香港嘅山，海拔高302米，喺離島區，附近範圍劃咗入北大嶼郊野公園。
塔什庫爾干

塔什庫爾干（維吾爾文：تاشقۇرغان تاجىك ئاپتونوم ناھىيىسى‎‎‎）係中華人民共和國新疆喀什地區嘅一個自治縣。
塔

塔（粵拼：taap3），又叫寶塔（bou2 taap3），係指東方風格嘅又高又尖嘅建築，起源自古代印度，嗰時係佛教建築，之後傳播到亞洲其他地方，尤其喺中國有好深入嘅發展。
塔凡尼亞

塔凡尼亞（法文：Bertrand Tavernier，1941年4月25號—2021年3月25號）係一個法國嘅男電影導演、編劇、製片人、作家、演員、電影演員、影評人、電視演員，佢喺1960年出道。
大J

大J（英文：Jason Chau，1984年8月16號—），真名周世鏗，係香港男性YouTuber。佢2002年去咗日本留學，讀工商管理。2012年開始拍片上載到YouTube，主要拍打機。2019年，因為佢支持反修例運動，得到好多網民支持。2021年12月30號晚，佢喺IG宣佈已經正式移民咗去日本。
2021年，大J獲邀參與「培生擂台：無敵盃」打拳比賽，對手係前男子組合Boy'z成員張致恒，最後打敗對手。

名
大J以前做野嗰間公司有兩個人都叫Jason，而佢年齡大啲，所以叫「大Jason」，簡稱「大J」。

著作及出演作品
JASON(大J)(2015)：《如何製造大J》。香港：Hong Kong New Media Limited。ISBN 9789881417640
I am 日本人（日文：I am 日本人）。日本：GAGA Communications
anego（日文：anego）第5話。日本：日本電視台（中文：日本電視台）
大丈夫

《大丈夫》（英文：Men Suddenly In Black），係2003年香港電影，由彭浩翔執導，曾志偉、陳小春、杜汶澤主演。套戲之後有續作《大丈夫2》。
夢開始的地方

《夢開始的地方》係臺灣歌手童安格出嘅第九張唱碟。喺1989年6月1號由寶麗金發行。

簡介
呢張唱碟收錄咗10隻歌。
哈利波特：神秘的魔法石

《哈利波特：神秘的魔法石》（Harry Potter and the Philosopher's Stone）係英國小說作家J. K. 羅琳寫嘅《哈利波特》系列第一輯小説，喺1997年6月26號發行。劇情講述一個叫哈利·波特嘅11歲小朋友，佢喺經歷發現咗自己係個小巫師嘅真實身份，同埋佢嘅魔法天賦之後，就去到霍格華茲魔法學校讀一年級。哈利喺唔同嘅朋友幫助之下，佢同殺咗自己嘅父母仲企圖東山再起嘅黑巫師佛地魔對峙。
這本小說的係羅琳嘅處女作（中文：處女作），由布鲁姆斯伯里出版社（中文：布鲁姆斯伯里出版社）喺1997年6月26號响倫敦出版。呢本書贏得到大部分由兒童評選嘅英國圖書獎項，以及美國嘅一啲其他獎項。佢喺1999年8月响《紐約時報》嘅暢銷小說排行榜上登頂榜首，並喺1999年同2000年期間喺嗰個榜單上保持喺高位。呢本書被翻譯成許多其他語言版本，中文正體版喺2000年6月23號出版，簡體版喺2000年9月出版。根據小說改編嘅同名電影喺2001年上映。
《哈利波特：神秘的魔法石》得到大部分嘅積極評價，佢哋讚賞羅琳嘅想像力、幽默感、簡單直白嘅風格同巧妙嘅情節設計，儘管有啲些評論認為最後一章似乎有啲倉促。呢本小說俾評論家同羅琳其中一個最鍾意嘅作家—珍·柯士甸嘅作品相比，或者同羅爾德·達爾相比，佢嘅作品喺《哈利波特系列》出現前佔據咗兒童文學領域，還同古希臘嘅說書人荷馬相比。有啲書評人認為呢本書屬於維多利亞時代同愛德華時代（中文：愛德華時代）嘅寄宿學校故事，而另一啲人就認為佢着重於當代倫理同社會問題，由此就將呢一個文學類型放置喺現代世界。
《哈利波特：神秘的魔法石》以及嗰個系列嘅其他作品俾幾個宗教組織攻擊，佢被指責為鼓動巫術，仲喺一啲國家被禁。但一啲基督徒書評人認為呢本書突出咗重要嘅基督教觀點，包括自我犧牲嘅力量，以及人嘅品格由自己嘅選擇塑造。隨著《哈利波特：神秘的魔法石》有極高嘅流行度，教育界將佢視為提升識字率嘅重要助手。《哈利波特》系列都被用作教育技巧、社會學分析係同銷售嘅教學示例。

情節
喺1980年7月31號出世嘅哈利·波特，佛地魔响1981年10月31號喺高錐客洞（中文：哈利波特中的地點#高錐客洞）用索命咒（中文：哈利波特中的魔法符咒#不赦咒）殺咗哈利嘅父母詹姆·波特同莉莉·波特，但係佛地魔唔能夠成功殺死哈利，只係喺哈利額頭上留低一條閃電形狀嘅疤痕，而佢自己就因為咒語反彈幾乎死咗咁消失。哈利因為受到佢阿媽嘅保護而逃過一劫。
魯霸·海格依照霍格華茲魔法學校校長阿不思·鄧不利多嘅命令，將仲係嬰兒時期嘅哈利交俾哈利嘅「麻瓜」親戚—佩妮姨媽（中文：德思禮一家#佩妮·德思禮）同威農姨丈（中文：德思禮一家#威農·德思禮）去照顧。佢哋住喺薩里郡小惠因區嘅水蠟樹街四號，德思禮夫婦有一個同哈利同齡嘅獨生子—達力·德思禮（中文：德思禮一家#達力·德思禮），佢係一個被縱壞嘅男仔。德思禮一家對魔法同巫師極其厭惡，所以佢哋唔鍾意哈利，唔單止向哈利隱瞞佢嘅身世，扭曲佢父母嘅死因，甚至將樓梯底下又污糟又佈滿蜘蛛網嘅碗櫥俾哈利用嚟做睡房。
哈利喺11歲生日嘅一個禮拜前，佢收到由霍格華茲魔法學校寄出嘅入學通知，威農姨丈同佩妮姨媽不想俾哈利見到嗰啲信，所以用盡方法令嗰啲信消失。但係信件越來越多，仲用各種方式入到屋裡面，最後威農姨丈決定走返鄉下嚟避咗啲信。結果，海格最後都搵到佢哋，話俾哈利知道佢父母嘅情況仲將信轉交俾佢。第二日，海格帶哈利去斜角巷（中文：哈利波特中的地點#斜角巷）買齊返學用品，同時去古靈閣（中文：哈利波特中的地點#古靈閣巫師世界銀行）幫鄧不利多攞走一個神秘小包裹。哈利喺海格度得到一張從倫敦國王十字車站（中文：倫敦國王十字車站）嘅九又四分之三月台（中文：九又四分之三月台）出發去霍格華茲魔法學校嘅火車飛。
喺國王十字車站，由於海格唔喺哈利身邊，佢對點樣去九又四分之三月台覺得一頭霧水，後來哈利遇到衛斯理一家（中文：衛斯理家族），佢哋好心話俾哈利知道入去九又四分之三月台嘅方法，哈利後來同榮恩·衛斯理做咗好朋友。在火車上面，哈利同榮恩遇到正喺度幫奈威·隆巴頓搵寵物蟾蜍嘅妙麗·格蘭傑。在入去禮堂前，哈利遇到跩哥·馬份同埋佢嘅同伴文森·克拉同埋葛果里·高爾，傲慢的跩哥邀請哈利加入佢哋但俾哈利拒絕咗，兩人就係因為咁而結怨。
喺霍格華茲學院嘅分類儀式上，分類帽（中文：哈利波特中的魔法物品#分類帽）認為哈利如果入去史萊哲林學院會有一番成就，但係哈利就一直默念住「唔好史萊哲林」，分類帽最後派佢去到葛來分多（中文：葛來分多）學院。榮恩同妙麗都派咗去葛來分多學院，後來三人變成死黨；而馬份、克拉同高爾就被派到史萊哲林。
開學之後，哈利好快就同賽佛勒斯·石內卜教授互相睇得唔順眼，喺飛行課嘅意外之後，哈利意外俾麥教授（中文：米奈娃·麥）揀咗做葛來分多魁地奇球隊嘅搜捕手（100年來葛來分多學院最年輕嘅搜捕手），仲幫葛來分多學院贏咗兩場比賽。第一場比賽有人暗中施法想將哈利喺魔法掃把（中文：哈利波特中的魔法物品#魔法掃帚）上跌落嚟（佢哋一致認為係石內卜做嘅好事，但真兇其實係奎若教授）；而另一場係哈利破紀錄喺開場五分鐘內就捉到金探子嚟結束比賽。聖誕節嗰陣，哈利收到一件隱形斗篷（中文：哈利波特中的魔法物品#隱形斗篷）同一封匿名信。
哈利、榮恩同妙麗三個一直搵緊當日令哈利出意外嘅兇手，佢哋偶然發現咗鎖喺霍格華茲三樓走廊裏面嘅一隻叫毛毛嘅三頭巨犬，妙麗估到三頭巨犬用嚟守衛一啲嘢，而哈利又知道海格喺古靈閣攞咗啲嘢出嚟，加上海格唔小心講咗尼樂·勒梅呢個名出嚟，佢哋三個就估到包裹裡面嘅嘢就係魔法石（中文：哈利波特中的魔法物品#魔法石）。哈利佢哋三個覺得石內卜教授好可能會去偷魔法石，哈利後來喺翡冷翠嘅口中知道佛地魔都想得到魔法石，因為魔法石可以救佢一命仲令佢長生不死。
哈利、榮恩和妙麗想阻止石內卜教授去偷魔法石，佢哋入咗去三樓走廊嘅活板門，仲通過晒層層關卡。最後，哈利自己一個入咗最後嗰間房，點知發現真正想要偷魔法石嘅竟然係奎若教授。哈利無意中攞到魔法石之後，寄居喺奎若教授體內嘅佛地魔同哈利對話，迫他交魔法石出嚟。最後喺打鬥中，奎若變成咗灰燼，而佛地魔就消失咗，而哈利因為疤痕嘅刺痛而暈低咗。鄧不利多校長去醫療室探佢嗰陣，話佢知為咗防止佛地魔再嚟偷魔法石，魔法石已經被銷毀咗。
去到學年尾聲，葛來分多學院因為哈利、榮恩同妙麗，仲有奈威的加分而贏得學院盃冠軍。喺最後一場魁地奇比賽，葛來分多球隊因為作為搜捕手哈利嘅缺席而俾雷文克勞球隊痛擊而攞唔到第一名。哈利佢哋嘅期末考試成績都唔錯，妙麗仲係一年級嘅全級第一名。最後榮恩邀請哈利同妙麗一齊去佢屋企過暑假。

發行
《哈利波特：神秘的魔法石》一書喺1997年6月喺英國首度發行，出版社係布鲁姆斯伯里出版社（中文：布鲁姆斯伯里出版社），首版淨係以精裝書（中文：精裝書）嘅形式推出咗500本。嗰本書嘅首印版本至今已經變得彌足珍貴，甚成為賊人落手嘅目標；2018年，收藏喺英國諾福克郡（中文：諾福克郡）嘅二手書店「SN Books」裡面嘅其中一本首印版《哈利波特：神秘的魔法石》被偷竊，嗰本小說當時價值£4萬英鎊。
哥爾夫球波

哥爾夫球波係打哥爾夫球嗰陣嘅波，通常都係白色，表面有好多細凹位。跟標準，哥爾夫球波唔可以重過1.620安士（45.93克），直徑唔可以細過1.680吋（42.67毫米）。
哥爾瑪

哥爾瑪（法文：Colmar）係法國一城，上萊茵省省會，人口有7萬。
哥查班巴

哥查班巴（粵拼：go1 caa4 baan1 baa1，西班牙文：Cochabamba），係玻利維亞哥茶班巴省嘅城市，位置喺哥茶班巴盆地度，海拔約莫2550米，超過800,000人喺度住。
哥留連斯

哥留連斯（英文：Claude Rains，1889年11月10號—1967年5月30號）係一個英國男電影演員、舞台劇演員、電視演員，1900年出道。
哥爾夫球棍

哥爾夫球棍係用嚟打哥爾夫球波嘅球棍，一套標準球棍通常有14支，包括3支木桿、1支混合桿、9支鐵桿同1支推桿。
哥爾斯

哥爾斯（粵拼：go1 ji5 si1，Carlos Leonel，1987年7月28號—），喺葡萄牙出世，係澳門足球運動員，而家澳門足球代表隊嘅成員。
哥林頓

哥林頓（英文：Cullompton ；讀音：/kəˈlʌm(p)tən/），亦都叫做 Columtune，係英格蘭德雲郡嘅一個鎮同民政教區（civil parish）。佢喺雅息特市嘅東北面13英里（21公里），喺雅息河嘅支流 Culm 河嘅西岸。2021年嘅人口普查，鎮嘅人口係8,889人，比2011年同埋2001年嘅7,458人同埋6,583人分別多咗1431人（19.2%）同埋2306人（35.0％）。
個鎮最早喺羅馬時期，喺鎮嘅山上面嘅堡壘，同埋依家嘅鎮中心，已經有人住。哥林頓嘅另一個英文名 Columtune，喺亞弗列大帝嘅遺囑入面提過，遺囑將呢個鎮留俾佢嘅細仔Æthelweard （c. 880–922）。
早期呢個鎮嘅經濟有好大程度上係靠羊毛同埋紡織業，之後就以皮革加工同埋造紙。
依家鎮上有好大比例（大約4成）嘅居民係喺雅息特市返工嘅，鎮上有啲本地製造業，例如麵粉廠同埋紙廠，亦都有農場。每個月嘅第二個星期六都會有農墟，呢個農墟係西南地區同類形活動之中最古老嘅一個。呢度有兩座一級歷史建築：十五世紀嘅聖安德魯教區教堂（St Andrew's parish church）同埋叫做「The Walronds」嘅十七世紀房屋。鎮嘅中心係一個保育區（conservation area）；教區有7座2*級歷史建築同90座2級歷史建築。
一架 CrossCountry 長途火車經過哥林頓，北行去陶頓鎮。左邊係 M5 高速公路。
哥根蘇拿芝士

哥根蘇拿芝士（意大利文：Gorgonzola）係隻意大利嘅藍芝士，起源倫巴第，用全脂牛奶發酵整成。
哥氏中喙鯨

哥氏中喙鯨（學名：Mesoplodon grayi）係喙鯨科樽頭鯨屬嘅其中一個種。
問責制

問責制係人事管理上面處罰同獎賞制度嘅安排。負責人就係要對掌管嘅事情盡心負責，出問題就要俾人問責（究問責任），如果確有失誤，就要接受燉冬菇、減人工、炒魷魚、落台之類嘅處罰，以示當責（承當責任）。
有效嘅問責制係可以做到汰弱留強、激發辦事人責任感同使命感。至於問責制出現A字膊、有權冇責、有責冇權、「白貓偷食；黑貓當災」咁嘅唔公平現象，就係當局失敗嘅人事管理。
問題娛樂圈

問題娛樂圈（Is that Right）係一個問題遊戲節目，由2007年1月4號，到2月23號完結，逢星期一至五夜晚十點半，響無綫電視翡翠台度播出。呢個節目係由胡諾言同埋江欣燕主持。每一集都會邀請三位響娛樂圈嘅嘉賓參與呢個節目，節目中亦分咗做四大回合，可以俾呢三位嘉賓角力。

是非題
三位嘉賓響90秒內答十條（後期係十五條）是非題，要答嗰樣料係堅料定係流料，並做出相應嘅動作。答啱有100分，答錯唔扣分。

看圖作料題
三位嘉賓要圈出相同同埋唔同之處，最高500分，最低10分。
其後遊戲玩法係嘉賓睇完片段後，畀出兩個答案，一個係片段入面嘅人物真實會講嘅答案，另一個係如果嘉賓係片段入面嘅人物會講嘅答案，同樣最高500分，最低10分。

男女關係題
三位嘉賓要響限時之內填上唔同嘅人物並加解釋，最高500分，最低10分。

娛樂鬥大細
主持公佈一位人物，根據三位嘉賓嘅分數去排，最低分嘅講先，每人會有兩次出牌嘅機會，喺牌上寫娛樂圈人物嘅名同埋解釋，最高500分，最低10分。

真相大白題
出線嘅嘉賓要抽選十個中嘅一個銀碼做本金，主持就畀一張扭曲咗嘅相嗰位出線者去估，有十次機會，每拎一個題示就扣10%本金，到最後十個提示之後都唔到或者估錯嘅就會出局，最後本金到估啱咗之後先至會揭曉。

C1機會
每個回合嘅最高分嗰一位可以參與C1機會，佢可以響十隻碟度揀一個，裏面有正面新聞同埋負面新聞。正面新聞可以加分，但係負面新聞就會扣分。但如果佢可以為負面新聞平反嘅話，就唔使扣分。之後改咗俾嘉賓玩填充題，句子有一個地方係遮住咗，嘉賓要同娛樂跟班傾遮住咗嘅部分係咩字詞，估啱可以加分，估錯就要扣分。
問候月

問候月（阿拉伯文：رجب）係回曆嘅第七個月。呢個月係回教先知模罕默德攞到真主恩典嘅月份，係繼聖月後第二個畀回教徒認為係神聖嘅月份。
問卷調查

問卷調查（英文：questionnaire）係社會科學上常用嘅一種研究方法，指向研究對象問一啲問題，要求佢哋作答。問卷可以係用紙做嘅又得、用電腦做都得。
問句

問句（question）係指一句句子做嘅係「想要求某啲資訊」。
問問Master Joe

《問問Master Joe》（英文：Ask Master Joe），係香港無綫電視製作嘅細路節目，解答同學仔科學疑問，由2008年2月23號到2013年12月28號逢星期六下午4點半到5點播，總共298集。
問號

問號係有疑問意思嘅句結尾用到嘅標點，形狀係上高一個勾、下低一點（？）。
西班牙文等語言嘅問句會以掉轉嘅問號（倒問號，¿）開頭。至於希臘文就會用分號來做問號。
單株抗體

單株抗體（英文：monoclonal antibody）係指由一粒特定嘅免疫細胞嘅後代細胞製造出嚟嘅抗體。相對於多株抗體，單株抗體嘅針對性更加高。
單核白血球

單核白血球（Monocyte）係種白血球，佔白血球比例約莫2-10%，係免疫系統入面分化出巨噬細胞同樹突細胞產生免疫反應。
單棘躄魚科

單棘躄魚科（學名：Chaunacidae）係輻鰭魚綱鮟鱇目嘅其中一個科。
單極神經細胞

單極神經細胞（unipolar neuron）係得一條渠道嚟收發訊號嘅神經細胞，係無脊椎動物體內最常見嘅神經細胞。
單曲

喺美國用喺自動點唱機（英文：Jukebox）嘅45每分鐘轉速並中央帶有大孔嘅單曲唱片。
單曲（英文：Single）係現代音樂產業入面嘅一種作品發行（英文：Art release）方式，通常佢錄製嘅歌曲數量要少過密紋唱片同專輯。佢可以以唔同嘅格式分發畀公眾。喺大多數情況下，單曲入面嘅歌曲同專輯係分開出嘅，雖然有時單曲歌曲都會收錄喺專輯入面。來自於專輯嘅單曲歌曲嘅目的通常喺促銷專輯並用喺數碼下載同商業廣播播放，而且呢啲歌係好大機會會係受歡迎嘅。而喺其他情況下，單曲歌曲係唔會收錄到專輯入面嘅。

歷史
單曲最早響十九世紀後期出現，嗰時興由留聲機圓筒播歌，每隻碟最多可以播兩至四分鐘。後嚟畀黑膠唱碟取代，但唱片都唔可以播太長。後嚟唱片嘅播放速度由每分鐘16轉去到每分鐘78轉。去到1910年左右10英寸、每分鐘78轉嘅士叻碟成為主流。

香港
Single 嘅名響香港黑膠唱碟年代就噉叫「細碟」。
去到八九十年代，香港歌手好興以專輯（即大碟同細碟）嚟賣，好少會以單曲形式賣出嚟。相反，佢哋會主打三吋CD；原因就係當時香港人崇日，但日本歌手興出單曲，同香港嘅慣常做法唔同，所以香港人就搞出三吋CD，呢種三吋CD最大特點係總長度唔超過24分鐘，即相當於收錄五六首歌左右。
依家響香港，對單曲嘅定義偏向係「單一首歌」咁解。

日本
日本係世界上單曲最大嘅市場，響八九十年代仲更加係單曲銷量大過專輯。同歐美、香港等主打專輯嘅市場唔同，日本市場主打單曲，好多歌手會以單曲嚟出道，並且係咁推出單曲嚟增加人氣，響有一定嘅知名度之後先至推出專輯。因為利潤高，賺錢快，當地嘅唱片公司好多時都會通過宣傳嚟提高銷量。
至於日本嘅單曲多數會收錄兩首歌，有一個A面同一個B面，A面即主打歌，B面就係附加歌。有時亦會出現雙A面（即兩個主打歌）同多個B面（即多過一首附加歌）嘅情況。
響興起網上下載啲歌之後，有歌手直頭推出數位限定單曲（即網上嘅單曲），呢點響近年都開始普及。至於點解日本到今時今日都興單曲，有好多人認為係由偶像文化所導致；仲試過有fans用幾千萬日圓去買過萬張單曲，目的就係為咗支持偶像ーーAKB48。

韓國
響韓國，「單曲」嘅定義係指一首以用下載形式先能夠得到嘅歌；專輯就係「實體」發行嘅作品。另外韓國仲有一個獨有術語叫「單曲專輯」。雖然三個詞語意思上好接近，但佢哋響韓國係三種唔同嘅嘢：「單曲專輯」係指一隻包涵多首歌嘅CD、LP等，一定要係實體、摸到嗰隻；「專輯」就係任何嘅實體音樂唱片（英文文法上比較似Record）；而「單曲」一定係指單單一隻歌，而且要係網上發行。響日本、歐美發行嘅「單曲」，由於係實體，所以過到韓國就會變成「單曲專輯」。
「單曲專輯」響九十年代興起，一般會收錄三隻歌，當地人認為係「更加親民同貼地」；響嗰個年代好流行。而韓國當地第一張單曲係搖滾樂隊H2O響1986年發行嘅《안개도시》。雖然之後都有部份歌手試下出單曲，但對樂壇未有影響。隨住2000年過後，數碼限定單曲（即網上嘅單曲）越嚟越興，取代咗「單曲專輯」嘅主流地位。
由於韓國係跟據一隻唱片係唔係實體嚟判斷究竟係單曲定係專輯，所以會發生好多外國人理解唔到嘅嘢：就算一隻唱片收錄得一隻歌，但如果係實體發行嘅話，咁韓國人會判斷佢係「專輯」，而唔係「單曲」。女歌手金請夏嘅專輯《XII》就係一個好例子。雖然呢隻唱片淨係收錄咗《已經12點》一隻歌，但佢都可以登上Gaon專輯排行榜第四名。
單板滑雪

單板滑雪（Snowboarding）係其中一種滑雪嘅項目，起源自美國，特點係兩隻腳踩住同一塊滑雪板。佢喺1998年開始加入冬季奧林匹克運動會比賽項目。
單棘躄魚屬

單棘躄魚屬（學名：Chaunax）係鮟鱇目單棘躄魚科嘅其中一個屬。
單棘躄魚

單棘躄魚（學名：Chaunax fimbriatus）係單棘躄魚科單棘躄魚屬嘅其中一個種。
單槓

單槓係器械體操，國際運動競賽項目，嚮奧林匹克運動會同埋亞洲運動會都有得比賽。
回歸年

回歸年，又叫太陽年，係指由地球觀察太陽環繞黃道一個圈嘅時間。一個回歸年約莫等如365.24219日。
回歸紀念柱

回歸紀念柱係香港一座紀念碑，喺新界元朗區八鄉上村公園裏面，由八鄉鄉事委員會喺1997年自資起，用嚟紀念香港回歸。回歸紀念柱上面得到當時在任新華社香港分社社長周南嘅題字，上面寫有「擎天一柱回歸紀念」嘅金漆字。
回歸光影頌

《回歸光影頌》，係香港無綫電視製作嘅時裝電視劇系列，配合香港主權移交25周年而製作，由5套1集過嘅單元劇同1套15集嘅連續劇組成。
雖然電視台宣傳嗰陣將6套劇統稱做「回歸光影頌」，但實際播映嗰陣，只有5套單元劇獲冠名「回歸光影頌」，而連續劇《回歸》就未有獲冠名。
回歸悲劇

《回歸悲劇》係衛斯理系列嘅小說，由香港科幻小說作家倪匡所寫，系列編號007，係《藍血人》連載嗰陣嘅下半部份。所謂「回歸悲劇」係指藍血人方天一路都想返去自己家鄉土星，但返到去先至發現土星已經人面全非，悲劇收場。
回歸權

回歸權係一個國際法嘅概念，確保每一個人都有權利返去佢哋出世或者國籍嘅國家。回歸權係遷徙自由嘅一部分，亦同國籍嘅概念相關。雖然唔少國家都有居留權，但係回歸權唔應該只係受國界所限制，因爲需要包括埋為無國籍人士提供回歸嘅機會。除此之外，好多代表難民人口嘅組織，都主張佢哋嘅回歸權。
呢個權利喺唔少嘅重要條約都出現，包括世界人權宣言同埋其他國際條約。有唔少學家都認爲，因爲呢個權利已經成爲咗國際法入面嘅習慣法之一，所以應該全球通用。
咳

咳係呼吸道嘅突然反應，係因為氣管、支氣管或者喉嚨受到刺激（譬如凍空氣、痰、病菌）引起，通常會引起聲帶振動，所以會有聲。
咳牌

咳牌係玩牌類遊戲（譬如啤牌）每局之前通常會做嘅工夫，當一個玩家做完洗牌呢個動作，其餘玩家可以隨意將疊牌某個位置分開兩半，然後將上半嘅牌放落底，目的係打亂牌嘅次序，防止洗牌嘅人出千。咳牌個「咳」係英文「cut」嘅譯音。
麻雀亦有類似嘅動作，叫過一棟或者過三棟。
咳藥水

咳藥水係泛指用嚟止咳嘅所有藥水，包括醫生或藥房畀病人口服藥水。止咳藥或多或少有可待因成份。含適量可待因嘅咳藥水，可以阻截大腦發出咳嗽訊號。而含過量可待因嘅咳藥水，會令人感覺興奮，甚至上癮。
咸元進

咸元進，係大韓民國嘅一個男藝人同埋歌手。
咸亨

咸亨係大唐皇帝李治嘅年號，相當於公元670年到674年，前後總共5年。
咳神

咳神雕像，攝於香港漫畫星光大道。
咳神係漫畫家盧熾剛筆下嘅一個漫畫人物。
咳神又叫做怪叔叔，係一個性格既自悲又自大，為人悲觀，周圍放負嘅漫畫人物。
咲咲木瞳

咲咲木瞳 ，係日本嘅一個女藝人同埋配音員。
嗎哪

嗎哪（希伯來文：מן‎，羅馬拼音：man；英文：manna），天主教譯瑪納，係根據《聖經》記載，係古代以色列人出埃及嘅時候，喺四十年嘅曠野生活裏面，上帝每日從天而降畀佢哋作為食糧嘅嘢食。

聖經記載
根據《出埃及記》第16章記載，嗎哪出現喺以色列人出埃及之後第二個月嘅15日，當時摩西帶領以色列人到達以琳同西乃中間、汛嘅曠野，以色列人向摩西同亞倫埋怨話：「呢度冇嘢食，想我哋都喺呢度餓死！」上帝於是答應摩西將要賜嘢食畀以色列人。喺嗰晚，上帝開始降嗎哪畀佢哋食，挨晚又有鵪鶉飛嚟，由嗰一日開始，以色列喺呢四十年每日都係以嗎哪作為糧食，一路冇停過。嗎哪喺夜晚隨住露水降喺營度，形狀好似白霜嘅小圓形物體，以色列人叫呢啲嘢做「嗎哪」（希伯來文，意思即係「咩嚟㗎？」）。形狀好似芫荽子，又好似珍珠，係白色嘅，味道好似用蜜糖整嘅餅。每日朝早，以色列人將嗎哪執起，直接食，或者用研磨整碎，喺鍋度煮，又整成餅，滋味好似新油。嗎哪只可以保存一日，如果留到第二日就會生蟲發臭，但喺安息日會暫停降嗎哪一日，所以喺每個禮拜嘅第六日嗎哪會降雙倍分量，同可以保存兩日，第二日都唔會變壞。直到約書亞帶領百姓過咗約旦河，進入迦南地，並且食迦南地嘅出產之後，先至停降嗎哪。
嗜好

嗜好（粵拼：si3 hou3），又叫興趣（粵拼：hing3 ceoi3），係指當個人得閒嗰陣做嚟打發時間嘅活動，而呢啲活動主要都係因為享受而去做，而唔係為咗睇錢或者第啲原因。
嗓音太多

『嗓音太多』 係梁文道喺2009年4月出嘅一本書，入邊啲文章主要講到梁文道喺音樂、電影各方面啲嘢。
嗎啉乙基嗎啡

嗎啉乙基嗎啡（Pholcodine或者morpholinylethylmorphine），又叫嗎啉乙嗎啡，係種止咳藥，食咗會有啲眼睏。
家下佢用來代替可代因（Codine）做咳藥水，因為佢冇可代因咁易上癮。
嗜中性白血球

嗜中性白血球（Neutrophil）係種白血球，佔白血球比例約莫六成，係免疫系統入面嘅重要角色。
多佛白崖

多佛白崖（英文：White Cliffs of Dover）係英國根德郡多佛嘅白堊岩懸崖，成塊白色，前面係多佛海峽，對面海係法國加萊。
多倫多中區唐人街

多倫多中區唐人街，又叫多倫多中區華埠，係加拿大多倫多目前嘅兩個正式華埠之一；1967年左右出現，位於士巴丹拿道夾登打士西街附近，喺多倫多淨講唐人街通常係指呢度。
喺以前星期日唔准開舖嗰陣，佢因為算係遊客區，係少數星期日可以合法開門口做生意嘅地方。2007年開始，中區唐人街入面嘅兩條街正式註冊咗做商業促進區（business improvement area，BIA），士巴丹拿道嘅部份由蘇利雲街開始，到書院街，而登打士西街嘅部份就係由比華利街開始，到澳吉士打道。
士巴丹拿道夾施素街嘅中文路牌
中區唐人街入面有唔少路牌有中文街名，啲譯音全部都係跟粵語。呢啲中文街名除咗路牌上面有，政府出中文通告亦都會用；亦有一啲比較邊嘅緣嘅街本來有中文街名，後來冇咗，例如 Stephanie Street 個路牌本來寫明係史蒂芬尼街，到咗2010年代中期，路牌上面已經淨係得返英文。